Lav et referat af nedenstående tekst:

Tekst:
En lang rejse på 1600 kilometer er endelig forbi for en ukrainsk kvinde og hendes to børn. De blev søndag eftermiddag modtaget i Aars med det ukrainske flag, omsorg og varm kaffe efter at være blevet hentet ved den polsk-ukrainske grænse af Olga Brun. Olga Brun, der er herboende ukrainer, og besluttede sig for at køre til grænsen, hvor der i disse dage ankommer tusindvis af flygtninge fra det krigsramte land. - Jeg har grædt. Jeg var hysterisk. Jeg ville gerne handle, og derfor kørte jeg, fortæller hun. Olga Brun er én af flere danskere, der er kørt mod Polen, for at hjælpe flygtninge væk fra grænseområdet. Glade for at være i sikkerhed Den ukrainske familie skal i første omgang bo i Nordjylland ved Olga Brun, der selv kom til landet for 17 år siden. -  Jeg er glad for at vi har hentet familien, som er rigtig sød. Men det er stadig meget hårdt at tænke på de mange, der er på flugt lige nu. Den ukrainske kvinde, Galina Petrik, er sammen med sine to børn er lige nu indlogeret hos Olga og reddet fra krig, mens manden kæmper i Ukraine. - Vi er meget glade for, at vi er her i sikkerhed, men inde i sindet er vi stadig urolige over situationen i Ukraine, fortæller hun til TV2 Nords reporter Julie Schou Nielsen, der var med, da familien ankom. - Nu har vi det rigtig godt, og det varmer også ind i hjertet, at vi er nået hertil, lyder det fra Galina Petrik. Hun fortæller, at hun er flygtet af hensyn til børnene. - Jeg er ikke bekymret for mig selv. Jeg er bekymret for mine børn. Hvis de ikke var børn, var jeg ikke taget af sted. Mange er bekymrede Da familien ankom til Nordjylland, stod ukrainere og en russer klar til at tage imod dem. Ifølge de polske myndigheder er omkring 100.000 ukrainere flygtet ind over den polske grænse. Mange ukrainere kæmper fortsat med at komme ud af landet. Og det påvirker to ukrainske kvinder, der var mødt op for at modtage den flygtede familie. Kvinderne savner hjælp - for deres familier er stadig i hjemlandet, fortæller de. - Forbindelsen til Ukraine svigter ofte, fortæller Elena Godiksen, der netop talt med sin veninde. - Hun siger "hvis jeg ikke ser dig igen, så elsker jeg dig og farvel". Og hun har to børn. Det er hårdt. De lokale ukrainere er i den grad mærket af situationen i hjemlandet, men det er også russiske Elena Pindstrup. - Jeg er pinlig over mit land. Det værste er at de russere ikke tror, det er Putin. Brug for ro For den ukrainske familie handler det nu om at finde ro. - Vi skal slappe af, sove og bare have noget ro. Og et bad. Og for Olga Brun handler det om at hjælpe så mange som muligt - Alle kan ringe eller til mig, og så finder vi ud af noget. Den ukrainske familie vil mandag kontakte myndighederne, og herefter vil de formentligt søge asyl i Danmark.

Referat:
Ifølge FN er omkring 368.000 ukrainere allerede flygtet fra Ukraine efter Ruslands invasion. Flere af dem er kommet til Danmark de seneste dage, og søndag ankom en ukrainsk familie til Vesthimmerland.